stanford-oval/wikipedia huggingface dataset:
פטר הנדקה

| --- | --- |

 לידה:  6 בדצמבר 1942 (בן 81) גריפן, אוסטריה 
 מדינה:  אוסטריה 
 לאום:  אוסטריה
 עיסוק:  סופר
 מקום לימודים:  אוניברסיטת גראץ 
 שפות היצירה:  גרמנית
 תחום כתיבה:  פרוזה, מחזות
 סוגה:  רומן, תסריט, יומן, פואמה, מסה, שירה, תיאטרון, סיפור קצר, מחזה 
 זרם ספרותי:  קבוצת 47, הקבוצה הוינאית 
 יצירות בולטות:  העלבת הקהל, Short Letter, Long Farewell, אומללות שמחה בחלקה, The Moravian Night, חרדתו של השוער בבעיטת ה-11, האשה האטרת 
 תקופת הפעילות:  מ-1959 
 הושפע מ:  ז'ורז' ברנאנוס, פרנץ קפקא, ויליאם פוקנר, סמואל בקט, קרל קראוס 
 בן או בת זוג:  Sophie Semin (1995–?) 
 צאצאים:  Amina Handke, Léocadie Handke 
 פרסים והוקרה:  פרס ביכנר (1973)  פרס נובל לספרות (2019) 
 חתימה:   
 
פטר הנדקה (בגרמנית: Peter Handke; נולד ב-6 בדצמבר 1942 בגריפן) הוא סופר, מחזאי, תסריטאי, ובמאי קולנוע אוסטרי. כתיבתו מהווה חלק מהגל החדש בספרות הכתובה בשפה הגרמנית באוסטריה. ספריו תורגמו ליותר מעשרים שפות וזיכו אותו בפרסים ספרותיים רבים. בשנת 2006 בוטלה מועמדותו לקבלת פרס היינריך היינה המוענק על ידי העיר דיסלדורף, בשל תמיכתו ברודן הסרבי סלובודן מילושביץ'. הנדקה הוכרז כזוכה בפרס נובל לספרות בשנת 2019, בנימוקי השופטים צוין כי הפרס ניתן לו בשל ”עבודה מעוררת השראה ושפה חכמה שבעזרתה חקר את החוויה האנושית”.
חייו > לידה ושנות מלחמה

פטר הנדקה נולד בביתו של סבו בגריפן שבחבל קרינתיה, אז בגרמניה הנאצית, היום באוסטריה. אמו, מריה סיווץ, הייתה סלובנית ילידת קרינתיה והיא פגשה את אביו שהיה עובד בנק גרמני שהוצב כחייל באזור. זמן קצר לאחר מכן, נכנסה מריה להיריון, אך עוד לפני לידתו של בנה, נטשה את בן זוגה ונישאה לאדולף ברונו הנדקה, אביו החורג של פטר הנדקה, שהיה כרטיסן בטראם של ברלין וחייל בוורמאכט. בזמן מלחמת העולם השנייה היו בני המיעוט הסלובני בקרינתיה שנכלאו במחנות ריכוז  אך עד שנת 1945 משפחת הנדקה כמעט ולא חשה במאורעות המלחמה.
חייו > ברלין וחזרה לגריפן

בשנת 1945, עברה משפחת הנדקה להתגורר בברלין בפרוור פנקו שחלקו נהרס במלחמה, והיה בשליטה סובייטית. שנתיים לאחר מכן ב-7 באוגוסט 1947, נולדה מוניקה, אחותו של פטר הנדקה. לאביו החורג לא הייתה עבודה קבועה והתנאים הפוליטיים באותה עת לא הפיחו במשפחה תקוות רבות לשיפור מצבם הכלכלי. מספר ימים לפני שהחל המצור על ברלין ב-24 ביולי 1948, חצתה המשפחה את הגבול במשאית בדרכה חזרה לגריפן באוסטריה. עבור פטר הנדקה, הייתה זו חוויית ילדות שנחרטה בזיכרונו ותועדה בחיבור שכתב בבית ספרו בשנת 1957.
חייו > חיי כפר ותחילת לימודים

חזרתו של הנדקה בן ה-6 לגריפן, לוותה בקשיים. המבטא הברלינאי שדבק בו, הקשה עליו ליצור קשרים עם בני גילו, והמצב הכלכלי של הוריו היה בכי רע. אביו היה מובטל והמשפחה התקיימה בדוחק מדמי אבטלה. בנוסף, התמכרותו של האב לטיפה המרה, הובילה לוויכוחים קולניים עם אשתו שתרמו לאווירה קשה בבית. בסופו של דבר מצא האב תעסוקה אצל אחיו גיאורג, אך המשפחה נותרה ענייה. באותה עת, חווה הנדקה את חיי הכפר המלווים בביקורים בכנסייה, בטיולים בחיק הטבע ובפסטיבלים המקומיים. רבים מהרשמים הללו עובדו מאוחר יותר בספריו, ומצאו מקום לראשונה ברומן הביכורים שלו 'הצרעות' (Die Hornissen) שיצא לאור בשנת 1966. בין השנים 1948 - 1952, למד בבית ספר יסודי, ולאחר מכן למד שנתיים בבית הספר המרכזי לבנים ולבנות.
חייו > פנימייה קתולית בטזנברג

בשנת 1954 נשלח על ידי הוריו ללמוד בפנימייה קתולית בטנזנברג, שייעודה העיקרי היה בהכשרת סטודנטים לכמורה. במקום זה למד הנדקה לטינית, יוונית, אנגלית, איטלקית וקצרנות. פרופסור רינהרד מוסר, שהקים את בית הספר זיהה את כישרונו של הנער ועודד אותו לכתוב. ואכן לא חלף זמן רב והנדקה פרסם בעיתון בית הספר טקסט בן 16 עמודים, שכותרתו הייתה "החיים שלי".
חייו > לימודים בקלגנפורט

בשנת 1959, החליט הנדקה לעזוב את הפנימייה באמצע שנת הלימודים, כתוצאה מהשינויים שחלו במקום. טקסי הבוקר הדתיים שהיה עליו לקחת בהם חלק, היו לו לזרא והוא מאס באיסורים שהחלו להוות חלק מהותי משגרת המקום, כדוגמת איסור קריאתם של ספריו של גרהם גרין. הוא חזר לבית הוריו ונרשם לבית ספר תיכון בקלגנפורט המרוחק 35 קילומטר מבית הוריו, שאליו היה נוסע מדי יום באוטובוס.
חייו > תחילת פרסומיו

כישרונו הספרותי זכה שוב להכרה בתחרות ספרותית שנערכה בקרב התלמידים בקלגנפורט. שני טקסטים שכתב: 'חסר השם' ב-13 ביוני 1959 ו'בבינתיים' ב-14 בנובמבר 1959 זכו בפרס והתפרסמו בעיתון המקומי. בשנת 1961 סיים את לימודיו בהצטיינות והחל ללמוד משפטים בגראץ. במהלך לימודיו, התגורר בחדר קטן ששכר במחוז גראץ-וולטנדורף. התשלום עבור המחיה והלימודים מומן בחלקו על ידי הוריו, ובחלקו על ידי מלגה שקבל ובאמצעות השכר שהרוויח מהוראת יוונית ומעבודה נוספת כפקיד בהזמנת מוצרים בדיוור ישיר. הוא החל לסבול מכאבים בעיניו בגלל אור הניאון שהיה דלוק דרך קבע במקום עבודתו וקיבל את המלצתו של רופא עיניים שיעץ לו להשתמש במשקפיים עם עדשות כהות. במהלך הזמן הפכו העדשות הכהות לסימן ההיכר של הסופר הצעיר בהופעותיו הפומביות.
במהלך לימודיו, נהג הנדקה לבקר מדי יום בבתי קולנוע ולצפות בסרטים. מאוחר יותר תורגמה אהבתו למדיה בכתיבת תסריטים, בבימוי, וכחבר בוועדת שופטים בפסטיבלי הסרטים של קאן ושל ונציה. באותה עת למד להוקיר את מוזיקת הרוק והיה מעריץ נלהב של הביטלס, הרולינג סטונז ומוזיקאים צעירים בני דורו. ביטוי לכך ניתן לראות מאוחר יותר בספריו, שבהם מוטמעים חלק ממילות השירים האהובים עליו. במקביל ללימודיו ולתחביביו, היה נוהג גם לשבת בבתי קפה ולכתוב הגיגים.
בשנת 1963, החל הנדקה לעבוד במחלקה הספרותית של רדיו גרץ. הוא כתב עבור הרדיו בנושאים שונים: רוק, כדורגל, שחקני קולנוע, סרטי אנימציה, ביקורות על ספרים ועוד ושם בא לידי ביטוי סגנון כתיבתו המיוחד. באותה עת הצטרף לקבוצת סופרים שכינתה את עצמה בשם 'פורום שטדטפארק' (Forum Stadtpark) והתוודע לאלפרד קולריץ' (Kolleritsch Alfred) עורך כתב העת הספרותי 'מניוסקריפט' (manuscripts), שפתח את שערי המגזין בפני חברי הקבוצה.
בחודשים יולי אוגוסט 1964, שהה הנדקה עם חבר שהכיר מתקופת לימודיו בתיכון, באי היוגוסלבי קרק והחל לכתוב שם חלקים גדולים מהגרסה הראשונה של רומן הביכורים שלו 'הצרעות'. בשנת 1965 כתב גרסה משופרת ועם סיומה שלח את כתב היד להוצאת ספרים, שדחתה אותו. בקיץ 1965 התקבל כתב היד על ידי הוצאת הספרים Suhrkamp. מעט מאוחר יותר, נטש הנדקה את לימודיו כדי להתמסר לחלוטין לעבודתו כסופר.
באביב 1966, אימץ הנדקה את התספורת וסגנון הלבוש של הביטלס וזכה בשל הופעתו לתשומת לב רבה, עת נכח במפגש הספרותי של קבוצת 47 שנערך באוניברסיטת פרינסטון. במפגש זה, הנדקה בן ה-23 לא חשש להעביר ביקורת חריפה על סופרים בעלי שם כגון גינטר גראס, פטר וייס וזיגפריד לנץ ועל "הספרות הטיפשית והאימפוטנטית" לדבריו, שקנתה אחיזה בקרב הסופרים בגרמנית. אירוע זה הביא לו תשומת לב בינלאומית
בשנת 1966 יצא לאור מחזהו העלבת הקהל "Publikumsbeschimpfung" שזכה להצלחה רבה, חרף היותו ניסיוני. המחזה הועלה לראשונה ביוני באותה שנה בתיאטרון "Theatre am Turm" בפרנקפורט, גרמניה כחלק מפסטיבל התיאטרון הניסויי.
בשנת 1967 יצא לאור מחזהו קספר  המבוסס על סיפורו האמיתי של קספר האוזר. המחזה הועלה לראשונה בשנת 1968 והיה המחזה הראשון באורך מלא של הנדקה.
בחודש נובמבר 1971, אמו של הנדקה שמה קץ לחייה בגיל 51. במכתב הקצר שהותירה אחריה, כתבה כי "בלתי מתקבל על הדעת להמשיך לחיות".
בשנת 1972, בעקבות מות אמו, כתב את הספר אומללות שמחה בחלקה.
תיאטרון וקולנוע

משנת 1973 ואילך פנה בעיקר לתסריטאות ומחזאות. בשנת 1973 כתב את המחזה הם מתים שהועלה לראשונה בשנת 1974.
בשנת 1975 כתב את התסריט לסרט תנועה מוטעית בשיתוף עם הבמאי המצליח וים ונדרס.
בשנת 1984 כתב את המחזה הרכיבה על פני הבודנזה.
בשנת 1987 כתב את התסריט לסרט מלאכים בשמי ברלין שזכה בפרסים רבים ביניהם פסטיבל קאן וכן זכה לפופולריות רבה בקרב קהל הצופים ברחבי העולם.
בשנת 1989 כתב את המחזה השעה בה לא ידענו כלום אחד על השני שעלה לראשונה באוסטריה בשנת 1992 ולאחר מכן זכה לגרסאות רבות ביניהן של אוהד נהרין.
בשנת 2020 כתב את המחזה זדאנק אדאמק העוסק בסיפורו האמיתי של סטודנט צ'כי שהצית את עצמו למוות בכיכר ואצלב בפראג בשנת 2003.
עמדות שנויות במחלוקת

הנדקה נודע בכך שהכחיש את פשעי המלחמה שביצעו הסרבים ביוגוסלביה וכן השתתף בהלווייתו של הרודן סלובודן מילושביץ' בשנת 2006 בבלגרד.
פרס נובל

על פועלו בתחומי הספרות הקולנוע והתיאטרון הוענק לו פרס נובל לספרות בשנת 2019. בעקבות עמדותיו הפוליטיות השנויות במחלוקת התפטרו שניים מחברי ועדת הפרס לאחר שנודע על מתן הפרס להנדקה.
חייו האישיים

נשוי בשנית לסופי סמין הנדקה ומתגורר באוסטריה.
פרסים

1973: פרס ביכנר
2002: America Award
2008: Großer Literaturpreis der Bayerischen Akademie der Schönen Künste
2009: פרס פרנץ קפקא
2012: Mülheimer Dramatikerpreis
2019: פרס נובל לספרות
תרגומים לעברית

קספר (מחזה), תרגום: אברהם הוס, חוברת 7 של כתב-העת סימן קריאה, 1977
נפילתן של קוֹנָאוֹת על מסלול כדורֶת כפרי (סיפור), תרגום: גבריאל צורן, חוברת 7 של כתב-העת סימן קריאה, 1977
מקבץ שירים, תרגום: בנימין הרושובסקי, חוברת 7 של כתב-העת סימן קריאה, 1977
חרדתו של השוער בבעיטת ה-11, תרגום: גדעון טורי, ספרי סימן קריאה / הקיבוץ המאוחד, 1979
אומללות שמחה בחלקה, תרגום: אילנה המרמן, תל אביב, כנרת זמורה-ביתן דביר, 1980; יצא לאור בתרגום מחודש של המרמן בתוספת אחרית דבר ב-2021, בהוצאת הקיבוץ המאוחד, אומללות שאינה מבקשת דבר
הרכיבה על פני הבודנזה, תרגום שמעון לוי, המרכז הישראלי לדרמה, 1984
העלבת הקהל, תרגום: שמעון לוי, תל אביב, אור עם, 1990
האשה האטרת, תרגום: רחל בר חיים, ירושלים, שוקן, 1997
פילמוגרפיה חלקית > תסריטאי בלבד

חרדתו של השוער מפני בעיטת העונשין (1972)
תנועה מוטעית (1975)
מלאכים בשמי ברלין (1987)
פילמוגרפיה חלקית > במאי ותסריטאי

האישה האיטרת (1978)
ההיעדרות (1992)
לקריאה נוספת

פטר הנדקה – 'מניפסט' (מגרמנית: מיכל סגל), דחק - כתב עת לספרות טובה, כרך ה, 2015
הערות שוליים

↑   "הארץ", זוכי פרס נובל לספרות: אולגה טוקרצ'וק ופטר הנדקה, באתר הארץ, 10 באוקטובר 2019
↑  Peter Handke’s wilful controversies
↑  עמר לחמנוביץ, סערת הנובל התורנית מעירה את הדיון על ספרות ופוליטיקה, באתר ישראל היום, 27 באוקטובר 2019
↑   איתמר בן-עמי, "אומללות שאינה מבקשת דבר": חתן פרס נובל פטר הנדקה נפרד מאמו, באתר הארץ, 17 במרץ 2022
| זוכי פרס נובל לספרות |
| --- | --- | --- |
| 1901–1925 | פרידום (1901) • מומזן (1902) • ביירנסון (1903) • אצ'גראי, מיסטרל (1904) • סנקביץ' (1905) • קרדוצ'י (1906) • קיפלינג (1907) • אויקן (1908) • לגרלף (1909) • הייזה (1910) • מטרלינק (1911) • האופטמן (1912) • טאגור (1913) • לא חולק (1914) • רולן (1915) • היידנסטם (1916) • גילרופ, ה. פונטופידן (1917) • לא חולק (1918) • שפיטלר (1919) • האמסון (1920) • פרנס (1921) • בנאבנטה (1922) • ייטס (1923) • ריימונט (1924) • שו (1925) |  |
| 1926–1950 | דלדה (1926) • ברגסון (1927) • אונדסט (1928) • מאן (1929) • לואיס (1930) • קרלפלט (1931) • גולסוורתי (1932) • בונין (1933) • פיראנדלו (1934) • לא חולק (1935) • או'ניל (1936) • גאר (1937) • בק (1938) • סילנפא (1939) • לא חולק (1940–1943) • ינסן (1944) • מיסטרל (1945) • הסה (1946) • ז'יד (1947) • אליוט (1948) • פוקנר (1949) • ראסל (1950) |  |
| 1951–1975 | לגרקוויסט (1951) • מוריאק (1952) • צ'רצ'יל (1953) • המינגוויי (1954) • לכסנס (1955) • חימנס (1956) • קאמי (1957) • פסטרנק (1958) • קווזימודו (1959) • פרס (1960) • אנדריץ' (1961) • סטיינבק (1962) • ספריס (1963) • סארטר (1964) • שולוחוב (1965) • עגנון, זק"ש (1966) • אסטוריאס (1967) • קאוובטה (1968) • בקט (1969) • סולז'ניצין (1970) • נרודה (1971) • בל (1972) • וייט (1973) • יונסון, מרטינסון (1974) • מונטאלה (1975) |  |
| 1976–2000 | בלו (1976) • אליכסנדרה (1977) • בשביס-זינגר (1978) • אליטיס (1979) • מילוש (1980) • קנטי (1981) • גארסיה מארקס (1982) • גולדינג (1983) • סייפרט (1984) • סימון (1985) • סויינקה (1986) • ברודסקי (1987) • מחפוז (1988) • סלה (1989) • פס (1990) • גורדימר (1991) • וואלקוט (1992) • מוריסון (1993) • אואה (1994) • היני (1995) • שימבורסקה (1996) • פו (1997) • סאראמאגו (1998) • גראס (1999) • שינג'יאן (2000) |  |
| 2001 ואילך | נייפול (2001) • קרטס (2002) • קוטזי (2003) • ילינק (2004) • פינטר (2005) • פאמוק (2006) • לסינג (2007) • לה קלזיו (2008) • מילר (2009) • ורגס יוסה (2010) • טראנסטרמר (2011) • מו (2012) • מונרו (2013) • מודיאנו (2014) • אלכסייביץ' (2015) • דילן (2016) • אישיגורו (2017) • טוקרצ'וק (2018) • הנדקה (2019) • גליק (2020) • גורנה (2021) • ארנו (2022) • פוסה (2023) • האן (2024) |  |
| --- | --- |
בקרת זהויות :  NLI: 987007262218105171  PLWABN: 9810646549805606  BIBSYS: 90061129  BNC: 000038225  BNE: XX852358  BnF: cb11906831s (data)  CANTIC: a11090765  CiNii: DA00129958  GND: 118545574  ICCU: CFIV024226  ISNI: 0000 0001 2121 3994  LCCN: n50017858  LNB: 000202246  MusicBrainz: 84c3a101-b406-465c-8e01-2bab085a8681  NDL: 00442366  NKC: jn19990003131  NLA: 36587412  NLG: 61632  NLK: KAC199611412  NSK: 000009007  NTA: 068638760  RERO: 02-A003345401  SELIBR: 208337  SNAC: w65m6snw  SUDOC: 02691395X  Trove: 383992  ULAN: 500352646  VIAF: 14771032   WorldCat (עם VIAF): 14771032
פיורד וולסטנהולם

| --- | --- |
אין תמונה חופשית
 מידע כללי
 מיקום:  מחוז אוואנאטה, גרינלנד
 קואורדינטות:  76°37′55″N 68°38′15″W﻿ / ﻿76.6319°N 68.6375°W﻿ / 76.6319; -68.6375
  (למפת גרינלנד מוגדלת) נוק קאקורטוק אילוליסאט סיסימיוט אסיאט מאניצוק טאסילאק פאמיוט נארסאק קאנאק קנגרטיטיווק קנדה איסלנד אוקיינוס הקרח הצפוני מפרץ באפין  ים גרינלנד  האוקיינוס האטלנטי  ים לברדור פיורד וולסטנהולם(למפת גרינלנד רגילה) נוק קאקורטוק אילוליסאט סיסימיוט אסיאט מאניצוק טאסילאק פאמיוט נארסאק קאנאק קנגרטיטיווק קנדה איסלנד אוקיינוס הקרח הצפוני מפרץ באפין  ים גרינלנד  האוקיינוס האטלנטי  ים לברדור פיורד וולסטנהולם
 
פיורד וולסטנהולם (באנגלית: Wolstenholme Fjord ;בגרינלנדית: Uummannap Kangerlua) הוא פיורד הממוקם בשטח מחוז אוואנאטה שבצפון-מערב גרינלנדצפונית לבסיס האוויר תולה, ובסמוך לכפר האינואיטי הנטוש נארסארסוק (אשר ניטש בעקבות התקרית הגרעינית).
גאוגרפיה

הפיורד ממוקם באזור החוף שבין כף יורק לכף אלכסנדר.
הפיורד, וכן מפרץ אינגלפילד, הם שני המפרצים העיקריים באזור.
בפתח הפיורד מצויים האי סאונדרס, והאי וולסטנהולם. מפרצון בילוט נמצא בפתח הפיורד, והוא נשפך אל מפרץ נורת' סטאר.
מערבית לפיורד וולסטנהולם נמצא פיורד גראנוויל.
אל הפיורד נשפכים ארבעה קרחונים גדולים: קרחון סאליסבורי, קרחון צ'מברלין, קרחון קנוד רסמוסן, וקרחון האראלד מולטקה.
היסטוריה

האזור זוהם בשנת 1968 בפלוטוניום וקרינה רדיואקטיבית בעקבות התרסקות מטוס B-52 (התקרית הגרעינית בגרינלנד).
לקריאה נוספת

• United States. Defense Mapping Agency, United States. Naval Oceanographic Office, , PP 338 - 339
• Steven J. Mock, , Cold Regions Research and Engineering Laboratory (U.S.), P 2
הערות שוליים

1 2 3 4 5  מידע גאוגרפי
פריסקו

| --- | --- |
דגל פריסקודגל פריסקו

בניין העירייה של פריסקו
 מדינה:  ארצות הברית ארצות הברית
 מדינה:  טקסס טקסס
 ראש העיר:  Jeff Cheney
 תאריך ייסוד:  1904 
 על שם:  St. Louis–San Francisco Railway 
 שטח:  161.6 קמ"ר
  ‑ שטח ואחוז מים:  1.5 קמ"ר 0.92%
 גובה:  236 מטרים
 אוכלוסייה:  ‏
  ‑ בעיר:  200,509 (1 באפריל 2020)
  ‑ צפיפות:  1,050 נפש לקמ"ר (2018)
 קואורדינטות:  33°08′29″N 96°48′47″W﻿ / ﻿33.1414°N 96.8131°W﻿ / 33.1414; -96.8131 
 http://www.friscotexas.gov
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פריסקו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פריסקו(למפת טקסס רגילה) אוסטין יוסטון סן אנטוניו דאלאס פורט וורת' אל פאסו קורפוס כריסטי לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקופריסקו(למפת טקסס מוגדלת) אוסטין יוסטון סן אנטוניו דאלאס פורט וורת' אל פאסו קורפוס כריסטי לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקופריסקו  he tabBackground:;tabBorder:#aaa;defaultTab:0;
 
פריסקו (באנגלית: Frisco) היא עיר בטקסס, ארצות הברית, אשר ממוקמת כ-40 ק"מ מזרחית לנמל התעופה הבינלאומי דאלאס/פורט וורת'. בשנת 2018 הוערכה אוכלוסיית העיר בכ-173,884 תושבים.
היסטוריה

במהלך המאה ה-19 החלו מתיישבים אמריקאים רבים להתיישב באזור ופיתחו בו את מערכת הרכבות. בשנת 1860 הוקמה בסביבת פריסקו תחנת דואר. בשנת 1902 קושרה העיר לקו הרכבות מסנט לואיס לסן פרנסיסקו.
בשנת 1978 צולמה העונה הראשונה של סדרת הטלוויזיה דאלאס בעיר.
דמוגרפיה

בעשור הראשון של המאה ה-21 התאפיינה אוכלוסיית העיר בשיעורי צמיחה מהגבוהים בארצות הברית. על פי מפקד האוכלוסין משנת 2010 התגוררו בעיר כ-116,989 תושבים בכ-39,901 משקי בית. החלוקה הגזעית היא: 75% לבנים, 10% אסייתים, 8.1 אפרו-אמריקאים, 0.5% אינדיאנים, 3.3% מגזעים אחרים ו-3.1% משני גזעים או יותר. 
הגיל החציוני היה 33.9 שנים. ההכנסה לנפש בעיר היא 38,048$. כ-2.2% מהמשפחות ו-5.8% מהאוכלוסייה היו מתחת לקו העוני.
ספורט

פריסקו נמצאים מספר מטות של קבוצות ספורט בכירות במטרופולין דאלאס-פורט וורת', וכן כמה קבוצות פועלות בפריסקו עצמה, כמו הטקסס לג'נדס המשחקת בליגת הפיתוח של ה-NBA ומועדון הכדורגל דאלאס מה-MLS שלמרות שמו פועל באצטדיון טויוטה בפריסקו.
עונת 2017/2018 ביורופקאפ

| --- | --- |

 תאריך התחלה:  19 בספטמבר 2017 
 תאריך סיום:  2 במאי 2018 
 מספר משתתפות:  32
 זוכה:  איטליה רייר ונציה (זכייה ראשונה)
 סגנית:  איטליה אבלינו
 מספר משחקים:  214
 מלך הסלים:  ארצות הברית מוחמד אבוקאר  19.9 למשחק
 מלך הריבאונדים:  ארצות הברית ג'ף אדריאן  8.6 למשחק
 מלך האסיסטים:  ארצות הברית מייקל תומפסון  5.6 למשחק
 → 2016/20172018/2019 ←
 
עונת 2017/2018 ביורופקאפ היא העונה השלישית של המפעל השני בחשיבותו של תחרויות פיב"א אירופה לקבוצות כדורסל, אחרי ליגת האלופות, אם היא כי נחשבת לרביעית בחשיבותה ביבשת אחרי היורוליג והיורוקאפ. העונה נפתחה ב-18 באוקטובר 2017 והסתיימה ב-2 במאי 2018, רייר ונציה זכתה בתואר האליפות.
מבנה התחרות

בשלב המוקדמות התחרו 30 קבוצות ב-2 שלבי מוקדמות, עשר הקבוצות הטובות ביותר בשלב המוקדמות השני העפילו לשלב הבתים, אליהן הצטרפו 3 הפסידות בעלות המאזן הטוב ביותר מ-10 המפסידות בשלבי המוקדמות, יחד איתן שובצו 4 קבוצות שנשרו משלב המוקדמות של עונת 2017/2018 בליגת האלופות והקבוצות שהעפילו ישירות לשלב הבתים בזכות מיקומן בליגות המקומיות.
העונה הסדירה שוחקה במבנה של 8 בתים בעלי 4 קבוצות כל אחד בהם שוחקו שני סבבים נגד כל קבוצה, 6 בסך הכל, בסיומן העפילו הקבוצות במקומות 1-2 לשלב הבתים השני, לאחר מכן 2 הראשונות בכל בית ושתי הקבוצות הטובות ביותר במקום ה-3 העפילו לפלייאוף שמינית הגמר.
משלב שמינית הגמר ואליך שוחקו המשחקים במתכונת של הטוב מ-2 בשיטת בית וחוץ, בשלב זה הצטרפו קבוצות שנשרו מליגת האלופות בעונה זו.
מבנה התחרות > שלב המוקדמות

| קבוצה א' | תוצאה | קבוצה ב' | משחק 1 | משחק 2 |
| --- | --- | --- | --- | --- |
| בולגריהבלקן בוטבגרד | 152–151 | רומניהמוניצ'יפל אוראדיה | 82–66 | 70–85 |
| הונגריהסולנוקי אולאי | 176–175 | טורקיהטרבזונספור | 108–98 | 68–77 |
| טורקיהבויוצ'קמצ'ה | 171–156 | אוקראינהבי.סי. דניפרו | 88–89 | 83–67 |
| שוודיהבורוס בסקט | 133–163 | הונגריה פורטרס קורמנד | 61–78 | 72–85 |
| רומניהאטלסיב סיביו | 142–156 | צ'כיהמועדון הכדורסל פרדוביצה | 78–79 | 64–77 |
| איסלנדקו. אר. רייקיאוויק | 138–172 | בלגיהבלפיוס מונס-אנו | 67–88 | 71–84 |
| ישראל בני הרצליה | 148–139 | פוליןסטאל אוסטרוב ויילקופולסקי | 84–74 | 64–65 |
| ליטאנבז'יס | 167–143 | בולגריהרילסקי ספורטיסט | 76–81 | 91–62 |
| רוסיהפארמה פרם | 183–136 | מקדוניהרבוטניצ'קי סקופיה | 88–63 | 95–73 |
| גרמניהס. אוליבר וירצבורג | 138–140 | טורקיהאיסטנבול בלדיאספור | 62–75 | 76–65 |
| קבוצה א' | תוצאה | קבוצה ב' | משחק 1 | משחק 2 |
| --- | --- | --- | --- | --- |
| הונגריהפורטרס קורמנד | 164–147 | רומניהסטיאווה בוקרשט | 91–75 | 73–72 |
| ישראלבני הרצליה | 150–151 | פורטוגלפורטו | 65–68 | 85–83 |
| בולגריהבלקן בוטבגרד | 169–180 | הונגריהפלקו סומבטהי | 95–96 | 74–84 |
| הונגריהסולנוקי אולאי | 159–138 | שוודיהסודרטלי קינגס | 86–63 | 73–75 |
| טורקיהאיסטנבול בלדיאספור | 165–158 | אוקראינהחימיק יוז'ני | 89–90 | 76–68 |
| רוסיהפארמה פרם | 129–148 | צרפת לה פורטל | 74–74 | 55–74 |
| ליטאנבז'יס | 156–145 | קפריסיןא.א.ק. לרנקה | 90–60 | 66–85 |
| בלגיהבלפיוס מונס-אנו | 167–135 | בולגריהברואה | 88–69 | 79–66 |
| טורקיהבויוצ'קמצ'ה | 160–146 | אסטוניהטרטו | 87–78 | 73–68 |
| צ'כיהמועדון הכדורסל פרדוביצה | 141–180 | בלגיהספירו שרלרואה | 75–92 | 66–88 |
מבנה התחרות > שלב המוקדמות > לאקי לוזר

שלושת הקבוצות שהפסידו בשלב המוקדמות שני והיו בעלות המאזן הטוב ביותר בשני שלבי המוקדמות העפילו לשלב הבתים.
ישראלבני הרצליה
אוקראינהחימיק יוז'ני
בולגריהבלקן בוטבגרד
שלב הבתים > בית א'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | צרפת לה פורטל | 6 | 5 | 1 | 486 | 392 | 94+ | 11 | מעפילות לשלב השני |
| 2 | הולנד דונר חרונינגן | 6 | 4 | 2 | 453 | 391 | 62+ | 10 | מעפילות לשלב השני |
| 3 | בלגיהאנטוורפ ג'יינטס | 6 | 3 | 3 | 484 | 489 | 5- | 9 |  |
| 4 | בוסניה והרצגובינהבוסנה סרייבו | 6 | 0 | 6 | 377 | 528 | 151- | 6 |  |
שלב הבתים > בית ב'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | ליטאנבז'יס | 6 | 4 | 2 | 508 | 464 | 44+ | 10 | מעפילות לשלב השני |
| 2 | דנמרקבאקן ברס | 6 | 4 | 2 | 523 | 493 | 30+ | 10 | מעפילות לשלב השני |
| 3 | רוסיה אבטודור סראטוב | 6 | 3 | 3 | 526 | 497 | 29+ | 9 |  |
| 4 | פורטוגל בנפיקה ליסבון | 6 | 1 | 5 | 484 | 587 | 103- | 7 |  |
שלב הבתים > בית ג'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | מונטנגרו מורנר בר | 6 | 4 | 2 | 437 | 417 | 20+ | 10 | מעפילות לשלב השני |
| 2 | פינלנד קטאיה יואנסו | 6 | 4 | 2 | 499 | 481 | 18+ | 10 | מעפילות לשלב השני |
| 3 | פורטוגלפורטו | 6 | 3 | 3 | 464 | 459 | 5+ | 9 |  |
| 4 | אוסטריה קפפנברג בולס | 6 | 1 | 5 | 431 | 474 | 43- | 7 |  |
שלב הבתים > בית ד'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | קפריסיןקראבנוס | 6 | 5 | 1 | 497 | 437 | 60+ | 11 | מעפילות לשלב השני |
| 2 | הונגריה פורטרס קורמנד | 6 | 4 | 2 | 470 | 483 | 13- | 10 | מעפילות לשלב השני |
| 3 | בלגיהבריסל בסקטבול | 6 | 2 | 4 | 447 | 463 | 16- | 8 |  |
| 4 | בולגריהבלקן בוטבגרד | 6 | 1 | 5 | 480 | 511 | 31- | 7 |  |
שלב הבתים > בית ה'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | רומניהקלוז'-נאפוקה | 6 | 5 | 1 | 527 | 451 | 76+ | 11 | מעפילות לשלב השני |
| 2 | טורקיהאיסטנבול בלדיאספור | 6 | 5 | 1 | 491 | 439 | 52+ | 11 | מעפילות לשלב השני |
| 3 | בולגריה אקדמיק סופיה | 6 | 2 | 4 | 433 | 465 | 32- | 8 |  |
| 4 | גאורגיה דינמו טביליסי | 6 | 0 | 6 | 402 | 498 | 96- | 6 |  |
שלב הבתים > בית ו'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | בלרוס צמוקי מינסק | 6 | 4 | 2 | 461 | 439 | 22+ | 10 | מעפילות לשלב השני |
| 2 | הונגריה אלבה פהרוואר | 6 | 3 | 3 | 456 | 436 | 20+ | 9 | מעפילות לשלב השני |
| 3 | צרפת ספירו שרלרואה | 6 | 3 | 3 | 429 | 441 | 12- | 9 |  |
| 4 | ישראל בני הרצליה | 6 | 2 | 4 | 438 | 468 | 30- | 8 |  |
שלב הבתים > בית ז'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | טורקיהבויוצ'קמצ'ה | 6 | 5 | 1 | 478 | 409 | 69+ | 11 | מעפילות לשלב השני |
| 2 | בלגיהבלפיוס מונס-אנו | 6 | 3 | 3 | 445 | 420 | 25+ | 9 | מעפילות לשלב השני |
| 3 | קוסובו סיגל פרישטינה | 6 | 3 | 3 | 422 | 441 | 19- | 9 |  |
| 4 | אוקראינהחימיק יוז'ני | 6 | 1 | 5 | 389 | 464 | 75- | 7 |  |
שלב הבתים > בית ח'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | רוסיה ניז'ני נובגורוד | 6 | 5 | 1 | 523 | 475 | 48+ | 11 | מעפילות לשלב השני |
| 2 | הונגריה סולנוקי אולאי | 6 | 4 | 2 | 515 | 458 | 57+ | 10 | מעפילות לשלב השני |
| 3 | הונגריה פלקו סומבטהי | 6 | 6 | 6 | 546 | 471 | 75+ | 9 |  |
| 4 | מקדוניה קרפוש סוקולי | 6 | 0 | 6 | 413 | 593 | 180- | 6 |  |
שלב הבתים > שלב הבתים השני > בית ט'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | צרפת לה פורטל | 6 | 6 | 0 | 496 | 403 | 93+ | 12 | מעפילות לשמינית הגמר |
| 2 | רוסיה ניז'ני נובגורוד | 6 | 3 | 3 | 491 | 478 | 13+ | 9 | מעפילות לשמינית הגמר |
| 3 | טורקיהאיסטנבול בלדיאספור | 6 | 3 | 3 | 469 | 523 | 54- | 9 |  |
| 4 | פינלנד קטאיה יואנסו | 6 | 0 | 6 | 465 | 517 | 52- | 6 |  |
שלב הבתים > שלב הבתים השני > בית י'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | הונגריה אלבה פהרוואר | 6 | 5 | 1 | 500 | 462 | 38+ | 11 | מעפילות לשמינית הגמר |
| 2 | הונגריה פורטרס קורמנד | 6 | 3 | 3 | 461 | 483 | 22- | 9 | מעפילות לשמינית הגמר |
| 3 | ליטאנבז'יס | 6 | 2 | 4 | 495 | 501 | 6- | 8 |  |
| 4 | טורקיהבויוצ'קמצ'ה | 6 | 2 | 4 | 452 | 462 | 10- | 8 |  |